cyanic-selkie/wikianc huggingface dataset:
Perzefona
mini|200 px|Demetra, Triptolem i Perzefona mini|lijevo|194 px|Perzefona i Had. Perzefona drži posudu, dok je Had obilježen kao Pluton, "bogat", sa rogom obilja. Perzefona (grč. Περσεφόνη, Persephónē) ili Kora (grč. κόρη = kćerka) je u grčkoj mitologiji božica podzemlja, prelijepa kraljica Hada. Perzefonin pandan u rimskoj mitologiji je Prozerpina, a u etruščanskoj Persipnei. Perzefona je kćerka Zeusa i Demetre, a kao djevojka je živjela dalje od ostalih olimpskih bogova. Za njenu ruku su se natjecali Hermes, Ares, Apolon i Hefest, ali je Demetra odbila sve njihove darove i skrila kćerku daleko od društva bogova. Perzefona je živjela mirnim životom, sa svojom majkom, na Zemlji.
Otmica Perzefone
Jednoga dana Perzefona je brala cvijeće sa nimfama ili sa božicama Atenom i Artemidom na polju. Geja je rodila poseban cvijet koji je privukao Perzefoninu pažnju, pa je Had odjednom probio tlo i izašao iz podzemnog svijeta te oteo Perzefonu i poveo je sa sobom. Demetra je čula krik njene kćerke i potrčala u pomoć, ali je već bilo kasno. Shrvana Demetra pretvorila je nimfe u Sirene jer se nisu umiješale. Demetra je lutala svijetom devet dana bez hrane i pića, sve dok joj Helije, nebesko Sunce, nije rekao gdje joj je kćerka. Had je Perzefonu duboko volio i nije je htio pustiti iz podzemnog svijeta. Nju je oženio i dao joj da proba zrna šipka (kad bi neko probao nešto iz podzemnog svijeta, više se nije mogao vratiti na zemlju). Demetra se potom zatvorila u svoj hram u Eleuzini te na svijet poslala neplodnost uzrokujući velike neizdržive katastrofe i za ljude i za bogove. Ljudi su molili Zeusa da nešto učini, a umiješali su se i ostali bogovi, a i sama je Demetra tražila pomoć. Budući da je nije mogao potpuno vratiti jer je jela zrna šipka, poslao je Hermesa da pregovara sa Hadom. Određeno je da Perzefona trećinu godine živi u podzemnom svijetu sa Hadom, a ostatak godine na zemlji. U drugoj verziji mita, Hekata je spasila Perzefonu. Tako Demetra tugujući zimi zemlji daje neplodnost dok joj kćerka odlazi u Had, a kad se vrati, odijeva prirodu u zelenilo i cvijeće. Tako su nastala godišnja doba. Druge verzije nastanka godišnjih doba govore da ili je Demetra zaposlena traženjem svoje kćeri pa zanemari zemlju i tako dođe zima, ili izričito zapostavi zemlju, ljutita zbog otmice svoje kćeri.
Perzefona - kraljica podzemlja
mini|170 px|Perzefona i Had, koji leži u krevetu, dno vaze mini|180 px|lijevo|Eros, Afrodita i Hermes, detalj iz Perzefoninog hrama
Havaji
Havaji (eng. Hawaii, havajski Hawaiʻi) su od 1959. godine 50. savezna država u sastavu SAD-a. Nalaze se u Tihom okeanu. Glavno ostrvo arhipelaga je Veliko ostrvo, koje je ujedno i najveće od osam ostrva koja čine Havajski arhipelag. Glavni grad ostrva je Hilo. Nekada naseljen pretežno ribarima i farmerima, danas je univerzitetski i administrativni centar Havaja. Drugi grad po veličini je Kona, koji je poznat po proizvodnji kafe. Havaji su stjecište ogromnog broja turista, vulkanologa i odavno je postalo kult kao svjetsko odmaralište. Godišnje Havajćani ubiraju više stotina milijardi dolara "prodajući" more, sunce, palme i svoju pogodnu klimu.
Geografija
Koordinate:21˚18'41" SGŠ, 157˚47'47" ZGD. Izolirani arhipelag u središtu Tihog okeana, oko 4.100 km jugozapadno od Los Angelesa i oko 6.300 km jugoistočno od Tokija. Sastoji se od 8 glavnih ostrva (Oahu, Havaji, Maui, Kauai, Molokai, Lanai, Kahoolawe i Niihau) i više manjih ostrvca. Havaji predstavljaju najduži ostrvski lanac na svijetu.
Vulkani i vodopadi
Osim što su poznati po odličnoj klimi i ljubaznom stanovništvu kojim privlače goste, Havaji su popularni i zbog svojih vulkana. Vulkani često izazivaju odseljavanje stanovništva. Lokalno havajsko stanovništvo poštuje božicu vatre Pele koja se pojavljuje u mnogo oblika. Jedan od njih je i vulkanska lava, a drugi su bijeli pas, starica te djevojka. Pele obitava u havajskim kraterima, a mnogobrojni posjetitelji u njima joj ostavljaju darove – kovanice, cvijeće, ali i svinjske glave, te pečene piliće. A sve to da bi se njihova božica udobrovoljila i što rjeđe im slala vatru, dim i pepeo. Najpoznatiji vulkani na Havajima su: Mauna Loa, Mauna Kea i Kilauea. Jedna od najfascinantinijih čuda ovdje je vulkan Kilauea koji još uvijek izbacuje lavu i zahvaljujući kojem ostrvo još uvijek raste. Vulkan je proglašen Nacionalnim parkom 1916 i nalazi se u blizini Hila na istočnoj strani ostrva. Zadnja velika erupcija je bila prije nekoliko godina i pomela jedno naselje (Kalapana beach).
Vodopadi su reljefni ukras ostrva i neki od njih su ušli u Ginisovu knjigu rekorda zbog svoje visine. To je prirodna ljepota po kojoj su Havaji manje poznati. Uglavnom se većina nalazi u unutrašnjosti ostrva koja obiluje bujnom florom i faunom. Neke vrste su endemične i ne mogu se naći u botaničkim baštama.
Stanovništvo
Havaji su 2000. godine imali 1.211.537 stanovnika, od čega su čak 41.6% (503.868) azijskog porekla (Japanci 201.764; Filipinci 170.635; Kinezi 56.600; Korejci 23.637). Iste te godine na njima živi 113.539 Polinežana (uključujući 80.137 Havajčana), 22.003 Afro-Amerikanaca, 3.535 doseljenih Indijanaca sa Aljaske, 87.699 Latino-Amerikanaca (Meksikanci, Portorikanci, Kubanci) i 212.229 strano-rođenih građana. Domaće stanovništvo očuvalo je svoj etnički i kulturni identitet, na čemu i danas pomno rade.
Turizam
Zbog razvijenog turizma stanovništvo se bavi isključivo turizmom i ugostiteljstvom. Zanimljivo je da ne postoji bijela kuga i da se stanovništvo stalno povećava. Havajčani imaju za jedan od svojih nacionalnih sportova zanimljivo, sumo rvanje. Temperature su tokom godine konstantno visoke, s tim što je ljeti temperatura 32 celzijusa a zimi preko 40 celzijusa što ovo predivno ostrvo čini najpogodnijim za posjećivanje zimi. Ostrvo je tokom proteklih 100 godina natjeralo, zbog svojih mnogobrojnih pogodnosti, invenstitore naročito iz Sjedinjenih Država da ulože ogromne svote novca u njegov razvoj.
Havaji su također stalno poprište surferskih takmičenja, i u tu svrhu je namijenjena čuvena Vaikiki plaža, jedna od najljepših plaža na svijetu. Nastala je prirodnim putem ali je kasnije dograđivana zbog ogromne navale turista. Oko plaže izgrađeni su lanci hotela, Hilton, Hajat i drugi. Na njoj se održavaju čuvena surf takmičenja i tokom cijele godine turisti su u mogućnosti da gledaju bravure surf majstora.
Kultura
Kultura je izuzetno zanimljiva i privlači pažnju turista, a među predmetima se posebno ističu oni napravljeni od polumekog drveta zvanog Mya-Ma. To su uglavnom muzički instrumenti, različite posude, oruđe i oružje. Također čuven je trbušni ples koji se izvodi uz pratnju muzike izvedene Mya-Ma instrumentima. Za njega starije generacije Havajčana pričaju da je to ples koji održava zdravlje zbog pokretanja tijela kojim se masira snažno trbušna duplja i samim tim obezbjeđuje savršeno, zdravlje. Na Havajima je mnogo veća primjena alternativne medicine nego što je to slučaj na zapadu, a Havajčani uobičajeno upražnjavaju svoju havajsku alternativnu medicinu. Čuvaju svoj jezik, kulturu i običaje, i doprinose očuvanju šarenolikog Havajskog kulturnog života.
Bare (čvor)
Bosna i Hercegovina:
Hrvatska:
Podkozara Donja (Goražde)
Podkozara Donja je naseljeno mjesto u gradu Goraždu, Bosna i Hercegovina.
Flavije Aecije
(latinski: Flavius Aetius), vojskovođa Zapadnorimskog carstva. Rođen negdje između 390 i 396, umro (ubijen kao žrtva intriga) 454. Najveći rimski vojskovođa zadnjeg poglavlja velikog carstva. Za maloljetnosti cara Valentinijana III, od 425, vrhovni zapovjednik vojske. Dvije dekade je de facto upravljao državom. Rimski historičari tih vremena nazivali su ga posljednjim pravim Rimljaninom. Njegova pobjeda nad Atilom, garantira mu, kako Edward Gibbon kaže, besmrtnost dokle god se ljudi sjećaju Rima.
Rane godine
Flavijus je rođen u Silistri (rimljanski naziv: Dorostorum) u Moesiji, krajem 4. vijeka. Bio je sin italijanske majke Auraelije i Gaudentiusa, koji je po mnogim historičarima bio vjerovatno germanskog porijekla. Dospio je do titule konjičnog upravnika u Zapadnom carstvu, a poslije i Afričkog barona. Flavijus je bio nekoliko godina taoc, prvo kod Alari ka I i Gota, a poslije kod hunskog kralja, Rugila. Na taj način je došao do znanja o njima, koje mu je pomoglo da ih kasnije savlada.
Aecijus, Bonifacijus i Placidija
425. godine Aecijus je poveo vojsku od 60000 Huna u Italiju. Krenuo je kako bi potpomogao Joannesa, koji je proglasio samog sebe za novog cara. Ipak, on je došao u Ravenu tri dana nakon Joannesovog poraza i smaknuća. Sa svojom ogromnom vojskom Huna, Aecijus je dobio dopuštenje da preuzme poziciju Magister militum per Gallias (ili Vođa galskih vojnika) od Galla Placidia, carske majke i namjesnice Valentiniana III.
U Galiji je Aecijus pobjedio Vizigote kod Arlesa, prisiljavajući ih da se vrate u Akvitaniju. Onda je nastavio da pojača rajnsku granicu i odbrani Noricum od germanskih napada. U isto vrijeme je Bonifacijus u Africi pao pod nemilost Placidije, možda djelimično zbog intriga sa Aecijusom i drugim rimljanskim generalima.
Bonifacijus je poslije dobio blagonaklonost Placidije, tek nakon revolta u Africi. 432. je Bonifacijus vraćen u Italiju i dat mu je rang patricija. Aecijus je vjerujući da ga se Placidija želi riješiti, marširao do Bonifacijusa i borio se sa njegovom vojskom kod Riminija. Bonifacijus je taktički dobio borbu, ali je bio smrtno ranjen i umro je nekoliko mjeseci kasnije. Aecijus je pobjegao u Dalmaciju i uz pomoć Huna (za koju su dobili teritorije Panonije), je došao na vlast 433. godine.
Utjecaj
Od 433 do 450, Aecijus je bio dominantna ličnost Zapadnog carstva. Nastavio je davati svoju pažnju Galiji nakon ponovnog dolaska na vlast. 436. su Burgundinci pokušali osvojiti nove teritorije, ali je Aecijus pozvao Hune da intervenišu, i 20000 Burgundijaca je tada poginulo. Ovaj masakr je bio osnova za Nibelungenlied, njemačkoj epskom djelu. 443. je Aecijus naselio preostale Burgundijce u Savoj, južno od Ženevskog jezera. 440-tih se uglavnom bavio problemima u Galiji i Španiji.
Velika vojska Huna na čelu sa Atilom je 451. izvršila invaziju na Galiju i zarobila više gradova, a onda nastavila prema Orleansu. Kada je Alans odlučio da stane na stranu Huna, Aecijus i vizigotski kralj Theodoric su krenuli da oslobode grad. Huni su prestali s opsadom grada i povukli se. 20. septembra 451. (neki izvori tvrde 20. juni) Huni su se borili protiv Rimljana i Vizigota, na Katalonskom polju, blizu Chalonsa. Iako je bitka završila neriješeno,bio je to veliki Aecijusov i rimljanski trijumf. Atila je bio primoran da se povuče iza Rajne i nikada više nije ugrožavao Galiju.
Atentat
Iako je Aecijus uspio vjeriti svoga sina Gaudentijusa sa Valentinijanovom kćerkom Placidijom 453., Valentinijan je se plašio Aecijusa, jer je mislio da Aecijus želi postaviti svoga sina na carsko prijestolje. Rimski senator Petronius Maximus i upravnik Heraclius su zato uspjeli nagovoriti Valentinijana da izvrši atentat na Aecijusa. 21. septembra 454. je Valentinijan svojom rukom ubio Aecijusa.
Očekivalo se da Maximus postane patricije umjesto Aecijusa, ali je to spriječio Heraclius. Tražeći osvetu, Maximus je dogovorio sa dva Aecijusova hunska prijatelja, Optilom i Thraustilom, da se izvrši atentat na Valentinijana III. i Heracliusa. 16. marta 455., Optila je ubo cara u hramu dok je silazio sa konja u kampu Martius i spremao se za vježbe gađanja strijelom. Dok se iznenađeni car okretao da vidi ko mu je zabio nož, Optila je završio posao s još jednim ubodom oštrice. U međuvremenu je Thraustila ubio Heracliusa. Mnogi vojnici, koji su bili u samoj blizini događaja, su bili vjerni Aecijusovi pratioci i nisu pomakli ni prsta prilikom ubistva cara.
Spisak najvećih mjesta u Sjedinjenim Američkim Državama
Sjedinjene Američke Države jesu država u Sjevernoj Americi s više od 300.000.000 stanovnika.
Slijedi spisak najviše naseljenih mjesta u Sjedinjenim Američkim Državama. Kao što je definisano od Biroa za popis stanovništva u SAD-u, objedinjeno naseljeno mjesto sačinjavaju grad, mjesto, selo, parohija, i općina. Neka popisom imenovana mjesta također mogu biti uključena u spisak objedinjenih naseljenih mjesta od strane Popisnog biroa. Ujedinjeni gradovi-okruzi predstavljaju različite tipove javne uprave koja obuhvaća cjelokupno stanovništvo okruga. Neki ujedinjeni gradovi-okruzi uključuju višestruka objedinjena naseljena mjesto mjesta. Ovaj spisak predstavlja jedino taj dio (ili ukupan broj) takvih ujedinjenih gradova-okruga koji nisu dio drugog objedinjenog naseljenog mjesta.
Ovaj spisak se odnosi samo na stanovništvo pojedinačnih općina u okviru njihovih gradskih granica, što ne uključuje ostale općine ili neinkorporirana prigradska područja u okviru urbanih aglomeracija. Različito rangiranje je uočljivo kada se uzima u obzir metropolitansko statističko područje.
Objedinjena naseljena mjesta s više od 100.000 stanovnika
Sljedeća tabela jest spisak objedinjenih naseljenih mjesta u SAD-u s ukupnim brojem stanovnika na dan 1. aprila 2010, više od 100.000, kao što je izbrojano u popisu stanovništva 2010. Podaci o površini i gustoći naseljenosti također su dati do najbliže desetice da daju opću predodžbu o tome kolika je gustina naseljenosti za svaki grad budući da Biro za popis stanovništva u SAD-u u pravilu ne rangira gradove prekomorskih teritorija SAD-a uporedo s ostalih 50 država i Distriktom Columbia. Gradovi na Portoriku s više od 100.000 stanovnika nabrojani su posebno ispod. Državni i federalni glavni gradovi podebljani su.
Portoriko
Sljedeća tabela navodi objedinjene opštine (špa. municipios) Portorika sa brojem stanovnika većim od 100.000 prema popisu iz 2010. godine u Sjedinjenim Američkim Državama, i na rang listi koje bi imali da su uključeni u gornjoj tabeli.
mini|desno|(46) – [[San Juan, Puerto Rico|San Juan, Puerto Rico]]
Vanjski linkovi
mini|desno|100px|Stastistički biro SAD, logo
Skåne
Skåne (engl. Scania, njem. Schonen) je najjužnija historijska provincija (na švedskom "landskap") Švedske. Na sjeveru graniči s provincijama Halland i Småland a na sjeveroistoku s provincijom Blekinge. Istočno i južno graniči s Baltičkim morem kao i na zapadu gdje graniči još i s Öresund prolazom.
IC 166
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 3455
NGC 3455 (također poznat kao IRAS 10518+1733, MCG 3-28-31, PGC 32767 i UGC 6028) je prečkasta spiralna galaksija koja je udaljena oko 51 miliona sg od Zemlje i nalazi se u sazviježđu Lav. Najveći prečnik je 2,60 (38 hiljada sg) a najmanji 2,0 uglovnih minuta (29 hiljada sg). Prvo otkriće je napravio John Frederick William Herschel 21. marta 1784. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Demografija Višegrada
Po popisu stanovništva iz 1991. godine, općina Višegrad imala je 21.199 stanovnika, raspoređenih u 163 naselja.
Popis 1991.
ukupno: 21.199
Popis 1981.
ukupno: 23.201
Popis 1971.
ukupno: 25.389
Jacques Prévert
Jacques Prévert (Žak Prever) (Neuilly sur Seine, 4. februara 1900. - Omonvill la Petite, 11. aprila 1977.), francuski pjesnik
Nazvan je "pjesnikom Pariza". Iako je najviše poznat po pjesmama konvencionalno-lirskog ugođaja, od kojih su mnoge opjevane - kao "Barbara" i "Uvelo lišće" - njegovi književni počeci vezani su uz nadrealizam. Godine 1931. objavio je humorističku fantaziju "Večera glava u Pariz - France", pisanu u duhu nadrealizma, tada dominantnog umjetničkog pokreta. Prévert je pjesnik neposredne osjećajnosti. U njegovu pjesništvu prevladava dvojni osjećaj - razumijevanje za individualni život i ljudsku intimu, te revolt prema onima koji onemogućavaju ljudsku sreću.
Godinama je objavljivao pjesme pojedinačno, a tek 1940. ih štampa u posebnoj zbirci "Riječi". Mnoge mu je pjesme komponovao Joseph Cosma. Veći dio svoje aktivnosti posvetio je filmu. Djelovao je kao saradnik režisera Marcela Carnea, a autor je velikog broja filmskih scenarija i dijaloga ("Obala u magli", "Dan se rađa", "Ljubavnici iz Verone", "Djeca raja"). Njegovu ranu poeziju karakterizira revolt i mladenački cinizam, ismijavanje svakog autoriteta. Voli političku aluziju, a u njegov poetski rječnik ušli su mnogi izrazi iz svakidašnjeg narodnog žargona.
Zbirke:
Okapi
Okapi (lat. Okapia johnstoni) jeste sisar koji živi samo u centralnoj Africi. Posljednji je živi kičmenjak većih dimenzija otkriven u posljednjih nekoliko desetaka godina.
Osobine
Okapi živi u gustim šumama Zaira. Ima određene karakteristike žirafe, konja i zebre, te je veoma stidljiva životinja koja je u stanju osjetiti čovjekovu prisutnost na nekoliko kilometara udaljenosti. Veoma ga je teško uhvatiti. Okapi je približno težak oko 250 kg, visok oko 160 cm, ima velike uši i usne kao žirafa, a mužjak ima dva roščića. Prilagođen je životu u šumama i voli usamljenički život. Naročito je zanimljivo sporazumijevanje između okapija. Mužjaci i ženke "kašljucaju" dok mladunci "muču". Kao znak upozorenja na opasnost svi koriste dugačak zvižduk. Tjelesnu higijenu održava pomoću dugog jezika kojim može dohvatiti veliki dio tijela. Okapi je životinja sa razvijenim navikama i obično se kreću istim stazama.
Prehrana
Proučavajući područje u kojem živi ova životinja, naučnici su utvrdili da za prehranu koristi tridesetak vrsta biljki, a najviše voli pupoljke i mlado lišće.
Razmnožavanje
Okapi je samotnjačka životinja, osim u periodu parenja kada se stvaraju parovi koji se odmah poslije parenja razilaze. Na osnovu primjera iz zooloških vrtova u Frankfurtu, Rotterdamu i Chicagu gdje postoji nekoliko primjeraka okapija, ženka nosi mladunče 14 mjeseci, a doji ga šest mjeseci.
Otkriće
Ovu rijetku životinju, koja predstavlja primjerak od neprocjenjive vrijednosti za svaki zoološki vrt u svijetu, otkrio je britanski istraživač Henry Livingstone na osnovu priča koje je čuo od pigmeja. Priča o neobičnoj životinji zainteresirala je i tadašnjeg guvernera Ugande, Johnstona koji je 1900. godine organizirao ekspediciju sa zadatkom da je otkrije. Članovi ekspedicije nisu uspjeli uhvatiti "tajanstvenu životinju sličnu konju" ali su od pigmeja dobili prvi dokaz o njenom postojanju: dva komada kože koje su poslali Kraljevskom zoološkom društvu u Londonu. Godinu dana kasnije dobili su nekoliko cijelih koža i jednu lobanju. Ovo je zoolozima i paleontolozima omogućilo da svrstaju životinju pod imenom okapi (Okapia johnstoni). Mada po obliku tijela podsjeća na konja, okapi nije njegov srodnik nego pripada porodici žirafa. Okapi predstavlja svojevrsni živi fosil koji je vijekovima ostao izoliran u prašumama Zaira. Godinama su ekspedicije iz različitih zemalja pokušavale uhvatiti živog okapija. Amerikanci su uspjeli uhvatiti dva ali su obje životinje uginule čim su napustile afričko tlo. Prvi su Belgijanci 1918. godine uspjeli prenijeti u Evropu živog okapija. Životinja je smještena u zoološki vrt u Antwerpenu.
Poratak
Poratak je naseljeno mjesto u gradu Goraždu, Bosna i Hercegovina.
Seal
Seal Henry Olusegun Olumida Adeola Samuel (London, Engleska, 19. januar 1963.) poznatiji kao Seal britanski je pjevač i tekstopisac nigerijskog porijekla, nagrađen s dva Grammya. Njegovo ime Olusegun znači "Bog je pobjednik". Svoje poznate ožiljke na licu dobio je kao posljedicu autoimune bolesti.
Orionova maglina
Najbliži NGC/IC objekti
Sljedeći spisak sadrži deset najbližih NGC/IC objekata.
Sušenje
desno|mini|180px|Pregled različitih procesa sušenja Pojam sušenje, isušivanje ili eksikacija općenito označava izdvajanje tekućina iz nekog materijala ili predmeta putem njenog isparavanja ili korištenjem materijala za isušivanje ili drugih tehničkih i hemijskih metoda. Jedna od karakteristika sušenja jeste da se u predmetnom materijalu ili objektu smanjuje vlaga (odvlaživanje) po pravilu putem termičko-fizikalnog pretvaranje tekućine (većinom promjenom njenog agregatnog stanja u gasovito).
U procesu sušenja, pod tekućinom najčešće se radi o vodi, zbog čega se pojam sušenja uglavnom smatra istoznačnim kao i uklanjanje vode ili odvodnjavanje. Međutim, pojam "sušenje" može podrazumijevati uklanjanje i drugih vrsta tekućina. Tehnička oblast upotrebe, koja se bavi sušenjem materijala, naziva se tehnika sušenja. Mašine i aparati koji služe za sušenje općenito se nazivaju sušači, sušare (u drvnoj i prehrambenoj industriji), isušivači ili odvlaživači.
Mehanizam sušenja
U nekim proizvodima koji imaju relativno visok početni udio vlage u sebi, početno linearno smanjenje prosječnog udjela vlage kao funkcije vremena može se izračunati u ograničenom vremenskom periodu, koji se često naziva "period konstantne brzine sušenja". Obično se u tom periodu odstranjuje površinska vlaga izvan pojedinačnih čestica predmeta. Brzina sušenja tokom ovog perioda najčešće zavisi od brzine prijenosa toplote na materijal koji se suši. Zbog toga, najveća moguća brzina sušenja koja se može postići ograničena je prijenosom toplote. Ako se sušenje nastavi, nagib krivulje brzine sušenja postaje sve manje strm (period opadajuće brzine) i na kraju ima tendenciju da bude gotovo horizontalna pri vrlo dugim vremenskim intervalima. Sadržaj vlage proizvoda je tada stalan pri "ravnotežnom stanju vlage", gdje je, praktično, u ravnoteži sa dehidratizirajućim medijem. U periodu opadanja brzine, migracije tekućine iz unutrašnjosti predmeta ka površini uglavnom se odvija molekularnom difuzijom, tj. protok tekućine proporcionalan je gradijentu udjela vlage. To znači da se vlaga kreće iz područja sa višim sadržajem vlage u područje sa nižim vrijednostima, što je fenomen objašnjen drugim zakonom termodinamike. Ako je uklanjanje tekućine značajno, predmeti koji se suše obično se skupljaju i deformiraju, osim u dobro dizajniranim procesima sušenja zamrzavanjem. Brzina sušenja u periodu opadanja brzine kontrolira se brzinom uklanjanja vlage ili rastvarača iz unutrašnjosti čvrstog predmeta koji se suši i naziva se "ograničenim transferom mase". Ovo je vrlo uočljivo u higroskopnim proizvodima kao što je voće i povrće gdje se sušenje odvija u periodu smanjenja brzine gdje je period konstantne brzine sušenja zanemariv.
Gibbsova slobodna energija
Gibbsova slobodna energija (G) se u hemijskoj termodinamici definiše kao funkcija entalpije (H), entropije (S) i temperature (T)
G = H - TS
(dG) T,p ≤ 0
Za promjene koje se odvijaju pri konstantnom pritisku, promjena Gibbsove slobodne energije odgovara maksimalnom neekspanzijskom radu (npr. električni rad u elektrohemijskim ćelijama).
NGC 6403
NGC 6403 (također poznat kao ESO 139-19 i PGC 60750) je spiralna galaksija koja je udaljena oko 224 miliona sg od Zemlje i nalazi se u sazviježđu Paun. Najveći prečnik je 0,50 (33 hiljade sg) a najmanji 0,5 uglovnih minuta (33 hiljade sg). Prvo otkriće je napravio John Frederick William Herschel 28. juna 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Algoritmi za crtanje linija
mini|350p|desno|Dvije rasterizirane linije. Pikseli u boji prikazani su kao krugovi. Gore: jednobojni prikaz; dole: Gupta-Sproull anti-aliasing; idealna linija se ovdje smatra površinom.
Geometrijski opis objekta određuje lokaciju i oblik objekta koji će se nalaziti u prikazu. Na primjer kutija je opisana pložajem njenih uglova (vertices), lopta sa pozicijom centra i poluprečnikom, prava linija je definisana dvjema krajnjim tačkama.
Za prikaz linije na monitoru, grafički sistem mora prvo da iscrta krajnje tačke linije u integer koordinatama monitora, te da odredi najbliže piksele duž putanje između krajnjih tačaka. Zatim se boja za liniju učitava u frame buffer na odgovarajućim pixel koordinatama. Čitajući iz frame buffera, video kontroler crta pixele na monitor. Ovaj proces digitalizira liniju u set diskretnih integer pozicija (cjelobrojnih pozicija), koje generalno, samo aproksimiraju stvarnu putanju linije. Izračunate pozicije linije (10.48, 19.51), naprimjer, se konvertuju u pixel pozicije (10, 21). Zaokruživanje koordinatnih vrijednosti na integer vrijednosti uzrokuje da linija bude iscrtana stepenasto, efekat nazvan „jaggies“ koji vidimo na slici. U grafici se takve pojave opisuju kao aliasing. Efekat je lakše uočljiv na monitorima manjih rezolucija, a jedan od načina poboljšanja je prikazivanje na većim rezolucijama. Efektivnije metode - antialiasing, za glađenje ili peglanje linije se zasnivaju na podešavanju pixel intenziteta duž putanje linije.
Santorini (ostrvo)
Santorini (grč. Σαντορίνη) je malo polukružno ostrvo vulkanskog porijekla u južnom Egejskom moru oko 200 km jugoistočno od grčkog kopna. Također je poznato i pod imenom Thera ili Thira od grčkog Θήρα. Spada u grupu ostrva Ciklada sa ukupnom površinom od oko 73 km2 i 13.670 stanovnika (2001).
Smatra se da je nekad na ovom ostrvu postojao veliki vulkan, čija je erupcija oko 1600. p. n. e. uništila Minojsku kulturu na Kreti, te izazvala ogromno pustošenje širom Sredozemnog mora.
Fobija
Uzrok i dijagnoza
Fobije se mogu podijeliti na specifične i društvene fobije i agorafobiju. Specific phobias include those to certain animals, natural environment situations, blood or injury, and specific situations. Najčešći su strah od pauka, strah od zmija i strah od visine. Specifične fobije mogu biti uzrokovane negativnim iskustvom s predmetom ili situacijom u ranom djetinjstvu. Socijalna fobija javlja se kada se osoba boji situacije zbog brige da će je drugi osuđivati. Agorafobija je strah od situacije zbog poteškoće ili nemogućnosti bijega.
Liječenje
Preporučuje se da se određene fobije liječe terapijom izlaganja, u kojoj se osoba upoznaje sa situacijom ili predmetom dok se strah ne riješi. Lijekovi nisu korisni za određene fobije. Socijalna fobija i agorafobija često se liječe nekom kombinacijom savjetovanja i lijekova. Korišteni lijekovi uključuju antidepresive, benzodiazepin ili beta blokatore.
Epidemiologija i prognoza
Specifične fobije pogađaju oko 6–8% ljudi u zapadnom svijetu i 2–4% ljudi u Aziji, Africi i Latinskoj Americi, u određenoj godini. Socijalna fobija pogađa oko 7 % ljudi u Sjedinjenim Državama i 0,5–2,5% u ostatku svijeta. Agorafobija pogađa oko 1,7% odoba. Žene su pogođene fobijama otprilike dvostruko češće od muškaraca. Obično, fobija počinje oko 10. – 17. godine, a stope su sve manje s povećanjem starosti. Oni sa fobijama imaju veći rizik od samoubistva.
Pregled
Fobija je izraženi trajni strah, najčešće prekomjeran ili neopravdan, a pojavljuje se u vezi očekivanja specifičnog objekta ili situacije.
Većina ljudi se boji npr. visine ili pauka, ali taj ih strah ne ometa u svakidašnjem životu. Takav strah postaje fobija kada ih onemogućuje u aktivnostima koje su do tada s lakoćom obavljali ili uživali u njima. Termin fobija odnosi se na grupu simptoma prouzrokovanih određenim objektima ili situacijama.
Specifična fobija, nekad zvana jednostavna fobija je trajni, bezrazložni strah uzrokovan prisutnošću ili zamišljanjem specifičnog objekta ili situacije koja ne predstavlja realnu opasnost.
Izloženost objektu ili situaciji dovodi do trenutne reakcije u smislu visokog stepena anksioznosti ili čak do pokušaja izbjegavanja objekta ili situacije. Simptomi povezani s fobijom ili model izbjegavajućeg ponašanja vezano za određene objekte ili situacije može u značajnijoj mjeri uticati na sposobnosti svakodnevnog funkcionisanja.
Odrasli sa specifičnom fobijom prepoznaju da je strah pretjeran i bezrazložan, ali usprkos tome ne mogu mu se oduprijeti.
Vrste fobija
Postoji više vrsta specifičnih fobija koji se temelje na strahu od različitih objekata ili situacija:
Dan
Dan je vremenski period pune rotacije Zemlje u odnosu na Sunce. U prosjeku, to je 24 sata, 1440 minuta ili 86 400 sekundi. U svakodnevnom životu, riječ "dan" često se odnosi na solarni dan, što je dužina između dva solarna podneva ili vremena kada Sunce dosegne najvišu tačku. Riječ "dan" može se odnositi i na dan, vremenski period kada lokacija prima direktnu i indirektnu sunčevu svjetlost. Na Zemlji, dok lokacija prolazi kroz dan, doživljava jutro, podne, popodne, večer i noć. Efekat dana je od vitalnog značaja za mnoge životne procese, što se naziva cirkadijalni ritam.
Zbirka dana u nizu organizovana je u kalendarima kao datumi, gotovo uvijek u sedmicama, mjesecima i godinama. Većina kalendarskih rasporeda datuma koristi jedno ili oba Sunce sa četiri godišnja doba (solarni kalendar) ili fazu Mjeseca (lunarni kalendar). Početak dana je uobičajeno prihvaćeno kao vrijeme usred noći ili ponoći, zapisano kao 00:00 ili 12:00 ujutro na 24-satnom ili 12-satnom satu, respektivno. Budući da vrijeme ponoći varira između lokacija, vremenske zone su postavljene kako bi se olakšalo korištenje jedinstvenog standardnog vremena. Ponoć nije jedina konvencija koja se koristi za određivanje početka novog dana. Drugi određujući momenti korišteni su kroz historiju, a neki se koriste i danas, kao što je jevrejski ili islamski vjerski kalendar, koji broji dane od zalaska do zalaska sunca, tako da subota počinje zalaskom sunca u petak. Astronomi takođe imaju konvenciju na kojoj njihov dan počinje u podne. Na ovaj način, sva njihova zapažanja tokom jedne noći bilježe se kao da se dešavaju istog dana. Ova metoda uklanja dvosmislenost određenog opažanja koje se dešava u kalendarskom danu, eliminirajući potrebu da se dalje utvrđuje koje noći se to dogodilo. Jer kada koristite ponoć kao početak dana, svaki kalendarski dan je povezan sa dva odvojena noćna perioda.
U specifičnim aplikacijama, definicija dana je malo izmijenjena, kao što je ISQ dan (tačno 86.400 sekundi) koji se koristi za računare i održavanje standarda, lokalno računanje srednjeg vremena prirodne fluktuacije Sunčevog dana na Zemlji, te zvjezdani dan i sideralni dan (koristeći nebesku sferu) koji se koristi za astronomiju. U većini zemalja izvan tropskih krajeva praktikuje se ljetno računanje vremena, a svake godine će postojati jedan 23-satni građanski dan i jedan 25-satni građanski dan. Zbog malih varijacija u rotaciji Zemlje, rijetki su slučajevi kada će se prijestupna sekunda umetnuti na kraju UTC dana, pa iako gotovo svi dani imaju trajanje od 86 400 sekundi, postoje ovi izuzetni slučajevi dan sa 86.401 sekundom (u periodu od pola vijeka od 1972. do 2022. godine, ubačeno je ukupno 27 prestupnih sekundi, dakle otprilike jednom svake druge godine).
Uvod
Različite definicije za dan su bazirane na prividnom kretanju Sunca preko neba (solarni dan). Razlog za ovo prividno kretanje je rotacija Zemlje oko svoje ose, kao i revolucija Zemlje u orbiti oko Sunca.
Dan, za razliku od noći, često se definiše kao period kada sunčeva svjetlost stiže do zemlje, pod pretpostavkom da nema logičkih pretpostavki. Dva efekta čine da je dan prosječno duži od noći. Sunce nije tačka, ali ima prividnu veličinu od oko 32 lučna minuta. U prilog tome, atmosfera prelama sunčevu svjetlost na taj način da jedan dio te svjetlosti stiže do zemlje čak i kada je sunce i dalje ispod horizonta za oko 34 lučna minuta. Tako da prva svjetlost stiže do zemlje kada je centar sunca i dalje ispod horizonta za oko 50 lučnih minuta. Razlika u vremenu zavisi od ugla pod kojim sunce izlazi i zalazi, ali iznosi najmanje skoro 7 minuta.
Stari običaj glasi da novi dan počinje ili izlaskom ili zalaskom Sunca na lokalnom horizontu. Tačan momenat, kao i interval između dva izlaska ili dva zalaska sunca, zavise od geografskog položaja (geografske dužine, kao i geografske širine) i dijela godine.
Dalje poboljšanje definiše izmišljeno srednje Sunce koje se kreće konstantnom brzinom preko ekvatora; brzina je ista kao i prosječna brzina pravog Sunca, ali ovo uklanja varijacije tokom godine kada Zemlja prelazi orbitu oko Sunca.
Zemlja je tokom vremena imala povećavajuće duže dane. Prvobitna dužina jednog dana, kada je zemlja bila nova, bila je ustvari bliža 23 sata. Ovaj fenomen se javlja zbog Mjeseca koji usporava Zemljinu rotaciju polako tokom vremena. Zbog načina na koji je sekunda definisana, srednja dužina dana je sada otprilike 86400,002 sekunde i povećava se za oko 2 milisekunde po vijeku.
Civilni dan
Za civilne svrhe, od sredine 19. vijeka kada su se ustalile željeznice sa stalnim rasporedima vožnje, obično vrijeme je definisano za cijeli region bazirano na srednjem lokalnom solarnom vremenu kod nekog centralnog meridijana. Za cijeli svijet, definisano je 30 takvih vremenskih zona. Glavna je "svjetsko vrijeme" ili UTC (UTC - Coordinated Universal Time).
Sadašnja konvencija nalaže da civilni dan počinje u ponoć, što je blizu vremena niže kulminacije srednjeg Sunca na centralnom meridijanu vremenske zone. Dan se uobičajeno dijeli na 24 sata od 60 minuta od kojih svaki ima po 60 sekundi.
Prestupne sekunde
Kako bi se održao civilni dan u liniji sa prividnim kretanjem sunca, prestupne sekunde mogu da se ubacuju.
Prestupne sekunde unapred najavljuje Međunarodni servis za rotaciju Zemlje i referentne sisteme koji mjeri Zemljinu rotaciju i određuje da li je prestupna sekunda potrebna. Prestupne sekunde se dešavaju samo na kraju UTC mjeseca i do sada su samo dodate na kraju 30. juna i 31. decembra.
Astronomija
U astronomiji se također koristi zvjezdani dan; kraći je za otprilike 3 minuta i 56 sekundi od solarnog dana, i blizu je stvarnog perioda rotacije Zemlje, nasuprot Sunčevom prividnom kretanju.
Granice dana
Za većinu dnevnih životinja, uključujući Homo sapiens, dan prirodno počinje zorom a završava se zalaskom sunca. Ljudi su, sa svojim kulturološkim normama i naučnim znanjem, zamijenili prirodu sa nekoliko različitih shvatanja granica dana. U Judaizmu i Jevrejskoj kulturi, dan počinje izlaskom sunca, prateći Knjigu o postanju 1:5, i traje do sljedeće večeri. Srednjevijekovna Evropa je pratila ovu tradiciju. Dani kao što su Božićno veče, Noć vještica i večer Svete Agnes su ostaci starih šablona kada su praznici počinjali večer ranije. Sadašnja konvencija je da civilni dan počinje u ponoć, tj. u 0:00, i traje puna 24 sata do 24:00.
U Sjedinjenim Državama, noći se nazivaju po prethodnim danima, npr. "petak uveče" obično označava cijelu noć između petka i subote. Ovo je suprotno jevrejskoj šemi. Ova razlika od civilnog dana često vodi do konfuzije. Događaji koji počinju u ponoć se često najavljuju kao da se dešavaju dan ranije. TV vodiči često stavljaju noćne programe u prethodni dan, iako programiranje video rekordera zahtijeva striktnu logiku da novi dan počinje u 0:00. Izrazi kao što su "danas", "jučer" i "sutra" postaju dvosmisleni tokom noći.
Karte, ulaznice itd. za jedan ili nekoliko dana mogu da važe do ponoći ili do vremena zatvaranja, kada je ono ranije. Međutim, ako servis (npr. javni prijevoz) radi od npr. 6:00 do 01:00, posljednji sat može da se računa kao dio prethodnog dana (također i za aranžiranje rasporeda). Za servise koji zavise od dana ("zatvoreno nedjeljom", "ne pušta se petkom", itd.) postoji rizik od dvosmislenosti. Kao primjer, za holandsku Željeznicu, dnevna karta važi 28 sati, od 0:00 do 4:00 naredne večeri.
Baltičko more
Baltičko more koje se još naziva i Istočno more (na njemačkom: Ostsee) i Zapadno more, nalazi se na sjeveru Evrope i sa Sjevernim morem povezano je tijesnim moreuzima: Sunda, Veliki Belt, Mali Belt, Skagerrak, Kategat i Kilskim kanalom. Ono zapljuskuje obale Skandinavskog poluostrva, većeg broja zemalja istočne, sjeverne i centralne Evrope. Zbog njegove velike površine (422.300 km2) i loše povezanosti sa Sjevernim morem, što onemogućava razmjenu vode, a velikog priliva slatke vode, ovo more je jedno od mora sa najnižim salinitetom na svijetu.
Najveća dubina Baltičkog mora iznosi 459m. Veliki zalivi su: Botnijski zaliv, Finski zaliv, Riški zaliv, Kuronski zaliv, Gdanjski zaliv, Šćećinski zaliv, Libečki zaliv, Kilski zaliv, Kurski zaliv.
Države koje izlaze na Baltičko more:
Plivanje na Olimpijskim igrama 2016 – 100 m prsno (muškarci)
Takmičenja u disciplini 100 m prsno za muškarce na Olimpijskim igrama 2016. održana su 6. i 7. augusta.
Zlatnu medalju osvojio je Adam Peaty, postavivši pritom novi svjetski rekord.
Rekordi
Aktualni rekordi u ovoj disciplini prije početka takmičenja prikazani su u tabeli. Na ovim Igrama srušeni su sljedeći rekordi:
Bukvar
Bukvar je izvorno bosanski naziv za knjigu vježbanku namijenjenu početnicima koji trebaju da nauče čitati i pisati. Knjiga je uređena po alfabetskom ili azbučnom redu i redoslijedu i uglavnom sadrži pisana, u novije vrijeme i slikovna pedagoška ili metodološka uputstva, to jeste primjere. Historija ovog naziva je neistražena, ali se može naslutiti njegova starost koja po istraživanjima doseže do ranog srednjovijekovlja i naseljavanja bosanskih prostora u posljednjim valovima seobe naroda.
Capoeira
mini|260p|Capoeira Capoeira je brazilski borbeni ples, razvijen od afričkih robova koji su odvedeni u Brazil da rade na portugalskim plantažama.
Capoeira u modernoj kulturi
Capoeira postaje poznata filmom "Only The Strong" (Samo najjači) poslije koga se rapidno razvija. Danas je prisutna u mnogim filmovima kao "The Protector" (Čuvar), Undisputed III: Redemption, i Tekken u kojima briljira holivudska zvijezda Lateef Crowder. Capoeira je također prisutna i u igrama kao Tekken (Edy Gord i Christie Monteiro), Street Fighter III (Elena) i mnoge druge.
Potrkuša
Potrkuša je naseljeno mjesto u gradu Goraždu, Bosna i Hercegovina.
Paul Lowe
Biografija
Paul Lowe se fotografijom počeo baviti sredinom osamdesetih godina 20. stoljeća. Tokom fotografske karijere, izvještavao je iz brojnih područja širom svijeta, te o najznačajnijim svjetskim događajima, između ostalog o padu Berlinskog zida, oslobađanje Nelsona Mendele, gladi u Africi, opsadi Sarajeva, ratovima na području bivše Jugoslavije, uništenju Groznog.
Između ostalog objavljuje u časopisima Time, Newsweek, Life, The Sunday Times Magazine, The Observer i The Independent.
Izvještavao je o udarnim vijestima diljem svijeta, uključujući pad Berlinskog zida, oslobađanje Nelsona Mandele, sukob u bivšoj Jugoslaviji i uništenje Groznog. Njegova knjiga Bosanci, koja dokumentira 10 godina ratne i poslijeratne situacije u Bosni, objavljena je u travnju 2005.
Paul Lowe u Sarajevo dolazi početkom opsade i tu nastaju neki od njegovh najznačajnijih fotografiskih radova. Njegova knjiga " Bosnians" koja dokumentira 10 godina radnih i postratnih godina u Bosni i Hercegovini, objavljena je 2005.kod izdavača Saqi Books.
Voditelj je kolegija magistarskog programa fotoreportaže i dokumentarne fotografije na londonskom „College of Communication“, „University of Arts London. te je zaslužan za pokretanje novog koncepta rada od 2008. godine, koji se u cijelosti odvija putem Interneta. Paul Lowe je savjetnik je Fondacije World Press Photo u Amsterdamu o mrežnom obrazovanju profesionalnih fotoreportera, te je član agencije VII.
Nagrade
Dobitnik je brojnih nagrada i priznanja, između ostalih i pet World Press Photo Award, a jednu od njih je dobio za fotografiju snimljenu upravo devedesetih u Bosni i Hercegovini.
Chloé Zhao
mini|Zhao 2019. Chloé Zhao, rođena Zhao Ting (pojednostavljeni kineski: 赵婷; tradicionalni kineski: 趙婷; pinyin: Zhào Tíng, rođena 31. marta 1982.), kineska je filmska rediteljka, poznata prvenstveno po svom radu na nezavisnim filmovima. Zhaoin debitantski dugometražni film, Songs My Brothers Taught Me (2015), premijerno je prikazan na Sundance Film Festivalu uz pohvale kritike i nominiran za nagradu Independent Spirit za najbolji prvi igrani film. Njen drugi dugometražni film, The Rider (2017), bio je hvaljen od strane kritike i nominiran za nagradu Independent Spirit za najbolji film i najbolju režiju.
Zhao je stekla međunarodno priznanje vesternom Nomadland (2020), koji je osvojio brojna priznanja, uključujući Zlatnog lava na Venecijanskom filmskom festivalu, nagradu People's Choice na Međunarodnom filmskom festivalu u Torontu. Dobivši četiri nominacije za Oskara za film, Zhao je osvojila i najbolji film i najbolju režiju, postavši druga žena u istoriji koja je osvojila potonju nakon Kathryn Bigelow 2010. i prva žena obojene kože koja je osvojila ovu kategoriju. Osvojila je i nagrade za režiju na nagradama Udruženja američkih režisera, Zlatnim globusima i Filmskim nagradama Britanske akademije, postavši druga ženska dobitnica svake od njih. Film nije bio prikazan u Kini, uz spekulacije da je to zbog njenih prethodnih komentara o naciji, a vijesti o njenoj osvojenoj za najbolju režiju na dodjeli Oskara također su cenzurirane.
Zhaoin najnoviji film je film o superherojima Marvel Cinematic Universe Eternals, koji je napisala i režirala, a objavljen je 5. novembra 2021.
Međunarodni filmski festival u Torontu
Međunarodni filmski festival u Torontu (TIFF, često stiliziran kao tiff) jedan je od najvećih javno posjećenih filmskih festivala na svijetu, koji godišnje privuče preko 480.000 ljudi. Od svog osnivanja 1976. godine, TIFF je izrastao u stalnu destinaciju za filmsku kulturu koja djeluje iz TIFF Bell Lightboxa, koji se nalazi u centru Toronta. Misija TIFF-a je "preobraziti način na koji ljudi vide svijet kroz film".
Tokom cijele godine, TIFF Bell Lightbox nudi projekcije, predavanja, diskusije, festivale, radionice, podršku industriji i priliku da upoznate filmske stvaraoce iz Kanade i cijelog svijeta. TIFF Bell Lightbox se nalazi na sjeverozapadnom uglu King Street i John Street u centru Toronta. desno|mini| Bell Lightbox je kulturno središte i dom TIFF programa izvan festivalskih datuma. U 2016. godini, 397 filmova iz 83 zemlje prikazano je u 28 kina u centru Toronta, koji su dočekali oko 480.000 posjetilaca, od kojih su preko 5.000 bili profesionalci iz industrije. TIFF počinje u četvrtak navečer nakon Praznika rada (prvi ponedjeljak u septembru u Kanadi) i traje jedanaest dana.
Osnovan 1976. godine, TIFF je danas jedan od najvećih i najprestižnijih događaja te vrste u svijetu. Godine 1998. magazin Variety je priznao da je TIFF "drugi nakon Cannesa u pogledu fotografija visokog profila, zvijezda i tržišne aktivnosti". U 2007, Time je primijetio da je TIFF "izrastao iz svog mjesta najutjecajnijeg jesenjeg filmskog festivala u najutjecajniji filmski festival, tačka". Ovo je djelimično rezultat sposobnosti i reputacije festivala u stvaranju " oskara".
Festivalska nagrada People's Choice — koja se zasniva na glasanju publike — pojavila se kao pokazatelj uspjeha tokom sezone dodjele nagrada, posebno na dodjeli Oskara. Dosadašnji dobitnici ove nagrade su filmovi nagrađeni Oskarom, kao što su Život je lijep (1998), Američka ljepota (1999), Tigar i zmaj (2000), Milioner s ulice (2008), Kraljev govor (2010), 12 godina a Slave (2013), La La Land (2016), Three Billboards Outside Ebbing, Missouri (2017), Green Book (2018), Jojo Rabbit (2019) i Nomadland (2020).
Trenutni izvršni direktor festivala je Cameron Bailey.
Louisiana
Louisiana (francuski: Louisiane) je savezna država na jugu Sjedinjenih Američkih Država. Po površini je na 31. a po broju stanovnika na 25. mjestu među državama SAD-a. Glavni grad je Baton Rogue a najveći je New Orleans. Louisiana i Aljaska su dvije od 50 američkih država koje nisu podijeljene po okruzima (counties). U slučaju Louisiane aktuelna je podjela na župe što je nasljeđe rimokatoličkih francuskih i španskih kolonijalnih utjecaja.
Dobar dio urbanog područja Louisiane karakteriše multikulturno i višejezično naslijeđe. Razlog tome je jak utjecaj francuske, španske, indijanske, i afričke kulture u XVIII vijeku. Prije nego što su SAD kupile ovu oblast, sadašnja država Louisiana bila je i španska i francuska kolonija. Tu treba dodati i dovođenje velikog broja robova iz zapadne Afrike tokom XVIII vijeka. Nakon Građanskog rata, Amerikanci anglosaksonskog porijekla su podsticali anglizaciju, te je 1915. engleski jezik postao jedini službeni jezik u Louisiani.
Had (bog)
Had (grč. ᾍδης, Haidēs; Ἀΐδης, Aïdēs = neviđen) bog je podzemnog svijeta (koji se također naziva Had) u grčkoj mitologiji; Kronov i Rejin sin. Također se naziva i Pluton (Πλούτων, Ploutōn), a to su ime preuzeli i stari Rimljani za svoj pandan.
Karakteristike
Za razliku od modernih konotacija kao zlog Hada, nekad je bio prikazivan više kao pasivan, a ne zao. Njegova uloga je da održava ravnotežu. Prikazivan je sa kacigom koju mu je dao Kiklop i koja ga čini nevidljivim. Katkad je posuđivao kacigu i bogovima i smrtnicima, naprimjer Perzeju. Sjedi na tronu od ebanovine. Hadovo oružje su vile sa dva zuba kojima uništava sve što mu se ne sviđa, baš kao i Posejdon sa svojim trozubom. Znak njegove moći je štap sa pticom na vrhu sa kojim vodi sjene mrtvih u podzemlje. Njegova tamna kočija koju vuku četiri potpuno crna konja uvijek izaziva strahopoštovanje. Također je prikazivan s narcisom i čempresom te ključem Hada. Uz njega je i Kerber, višeglavi pas koji čuva vrata podzemlja.
Život
mini|310 px|lijevo|Hadova obitelj, Had i Perzefona na prijestolju. Sa strane su Tanatos sa krilima i starica Hekata. Had je Kronov i Rejin sin, Zeusov i Posejdonov te Hestijin, Demetrin i Herin brat. Kad je odrastao, Zeus je uspio prisiliti oca da povrati svoje potomke. Zeus, Posejdon i Had učestvovali su u Titanomahiji, ratu Titana, a Kiklopi su im darovali oružja: Zeus je dobio munju, Had kacigu nevidljivosti, a Posejdon trozub. U noći prije prve bitke, Had se odšuljao do uporišta Titana i uništio im oružje. Naposljetku su bogovi pobijedili, a trojica braće izvlačila su slamke da bi raspodijelili područja vladanja. Zeus je lukavstvom dobio nebo i zemlju, Posejdon mora, a Had podzemni svijet. Hadovo ime Pluton prvobitno je bilo eufemizam jer su se ljudi bojali izgovoriti njegovo ime. Sama riječ označavala je bogatstvo, u metaforičnom smislu da Had obiluje dušama, jaucima i suzama. Epiteti su mu također bili i: Clymenus ("zloglasni"), Eubuleus ("koji dobro pogađa"), and Polydegmon ("koji mnogo prima").
mini|180p|Perzefona i Had na tronu, 4. vijek p. n. e.
Vladanje
Had je vladao mrtvima, a pomagali su mu demoni koji su ga bespogovorno slušali. Mrtvi nisu smjeli odlaziti iz podzemlja, a ni živi u njega, jer bi se Had razbjesnio. Svi koji su ulazili u podzemni svijet uglavnom su bili junaci: Heraklo, Odisej, Eneja, Orfej, Tezej i Psiha. Nijedan od njih nije bio zadovoljan onim što vidi, a to o tome govori i Homer u Odiseji. Nije bio pretjerano voljen ni od bogova niti od smrtnika zbog svoje tamne i morbidne osobnosti. Premda Had vlada podzemljem, on nije personifikacija smrti. To je bio Tanatos (Thanatos). Kad su Grci htjeli umiriti Hada, lupali su glavama o tlo da bi bili sigurni da ih čuje. Žrtvovali su mu crne životinje, posebno ovce, a moguće je da su postojale i ljudske žrtve. Žrtvena krv je skupljana u jame i bunare da bi bili sigurni da će doći do Hada, a osoba koja je prinosila žrtvu morala je okrenuti glavu. Svakih stotinu godina održavale su se vijekovne igre u njegovu čast.
IC 1859
IC 1859 (također poznat kao ESO 416-28, IRAS 02469-3122, MCG -5-7-32 i PGC 10665) je galaksija koja je udaljena oko 269 miliona sg od Zemlje i nalazi se u sazviježđu Hemijska peć. Najveći prečnik je 1,20 (94 hiljade sg) a najmanji 0,8 uglovnih minuta (63 hiljade sg). Prvo otkriće je napravio Lewis Swift 5. septembra 1897. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Spisak naseljenih mjesta u općini Višegrad
Opći podaci
Višegrad je naselje i općina koje se nalazi u istočnom dijelu Bosne i Hercegovine. Naseljena mjesta u općini Višegrad, po popisu stanovništva iz 2013. (ukupno 163) su: